
BARÁTSÁGBAN A SZENT SZELLEMMEL

Fábián Attila élőben elhangzott tanításának nyers szövege

Budapest, 2026. május 03.
Ma a Szent Szellem személyével, az Ő kedvességével az Ő jellemével, az Ő közelségével, az Ő barátságával kapcsolatban hallotok tanítást. Szeretnék Róla úgy beszélni ma, hogy értsd és lásd, hogy van egy mélyebb szint, van egy magasabb szint, van egy teljesebb közösség Vele, mint amit eddig megtapasztaltál. Ennek egyik szerves része az, hogy tiszteljük Őt és, ahogy a mai alkalom során és még nagyon sok alkalommal is kézzelfogható ez a tisztelet, ez a megbecsülés az Ő személye iránt a dicsőítésben, a figyelmetekben, a szerepvállalásotokban, hogy itt vagytok a gyülekezetben, úgy időnként egy-egy embernél kézzelfogható a tiszteletlenség is. Ezek jelen vannak, jelen voltak és ezután is így lesznek és ezt tudnunk kell kezelni. Az Ő személye felé irányuló szeretetünk kifejeződése, hogy nagyon sokszor vágyunk arra, hogy érzékeljük Őt, hogy érezzük a jelenlétét, érezzük az erejét, hogy lássuk az Ő csodáit, hogy érezzük az Ő valóságos, kézzelfogható közelségét. Azt, ahogy átölel minket, hogy bátorít, tanácsol minket, segít minket, hogy szeret minket. Szeretnénk mindezt érezni, igaz? 
Ugye, milyen önzőek vagyunk? Mert lehetne úgy is gondolkodni, hogy Ő vajon érzi-e, hogy mi jelen vagyunk? Ő vajon érzi-e egy dicsőítésben, hogy mi jelen vagyunk? Ő vajon érzi-e azt, hogy odaadtuk Neki a szívünket? Vagy egy vallásként, egy tradícióként, egy hagyományként veszünk részt a dicsőítésben, a tanításban, a gyülekezetbe járásban, és egyébként a hétköznapi életünkben is, hogy annyira vágyakozunk utána, de az az igazság, hogy Ő is vágyakozik utánunk. Mi időnként megtapasztaljuk, bele kerülünk ebbe a sodrásába, ebbe a folyóba, de Ő vajon belekerül-e a mi folyónkba? Neki jó érzése van-e velünk kapcsolatban? Mert mi annyira vágyakozunk utána, de az Ő vágyakozása felénk folyamatos, állandó és nem lankad. Az Ő figyelme, összpontosítása, türelme a mi irányunkba folyamatos. A miénk Őfelé nem ilyen szilárd, elkötelezett és odaszánt.
 Jó, ha erre ráébredünk, hogy Ő mindig jelen van az életünkben. Mindig akar minket előrébb vin-ni és mindig van teljesebb és mindig van több. Ne érd be kevesebbel, mint amit Isten adni akar! Isten többet akar adni az Ő jelenlétéből, de ez sokszor úgy indul, hogy mi adunk többet. Néhányszor elmondtam már nektek, hogy van egy dal, amit ki nem állhatok. Nem is énekeljük, már évek óta nem énekeljük. Ez a dal úgy szól, hogy: „Több erőt, több szeretetet, többet Tőled minden nap”. Ezt a dalt, ha tehetném és lenne ehhez ihletettségem, átírnám, hogy hadd adjak többet én magamból, hadd adjam a saját erőmet, a saját szívemet, a saját akaratomat, a saját odaszánásomat! Hadd adjak még többet magamból Neked, mert szeretni és tisztelni akarlak Téged, mert Ő már odaadott mindent! Minden erő, amire szükséged van, az a Szent Szellemben van meg. Az Jézus Krisztus nevében van meg és ez mind-mind benned van már. Mi az, amire szüksége lehet egy keresztény embernek, ha nem az, hogy felébred arra, hogy a mi oldalunkon pattog a labda, hogy nekünk kell többet figyelni Rá, nekünk kell jobban összpontosítani Őrá. Ő a figyelmében nem lankadt el a mi irányunkba, Ő a szeretetével, a kívánságával, az akaratával, a vágyával nem húzott be egy kéziféket, Ő szomjazik, vágyakozik utánunk. 
Mi mennyire vágyakozunk utána? Persze, ne értsétek félre a szavaimat, semmi baj nincs azzal, ha szeretnénk az Ő kézzelfogható, valóságos jelenlétét többször, mélyebben, újra és újra megtapasztalni. Szükségünk is van erre, nincs is semmi baj az ez után való éhségre, sőt, azzal van a baj, ha nem éhezzük, hogy valóságosan, akár a fizikai testünkben, az érzelmeinkben, a lelkünkben kézzelfoghatóvá váljon Ő. Tehát az iránta való éhség egy jó dolog, de ennek elérése nem fakadhat önző kívánságból, hogy nekem, nekem, még, még, nekem, nekem, adjál még, még több kell, még többet akarok Belőled! Az jó, ha még többet akarsz Belőle, de Ő szeretne a barátod lenni és a barátság egy olyan dolog, ami túlmutat már egy közösségen, mert valakivel barátságban lenni a közösségnek egy mélyebb megnyilvánulása, egy mélyebb kapcsolata. Erről szeretnék ma beszélni nektek. 
Mindannyiunkra igaz, hogy a Szent Szellem szeretne egy valóságos közösséget velünk, aminek vannak szintjei. A Szent Szellemmel való barátság nem a megszokottságon, vagy a vallásosságon alapszik. A Szent Szellemmel való barátság gyakorlatilag az engedelmességen keresztül kerül egy mélyebb szintre, vagy egy magasabb szintre a személyes közösségben és a Neki való engedelmességben nyilvánul meg. Túl kell lépnünk a tudatlanságon és azon a közönyön, azon a tudatlanságon, hogy Ő csak egy erő, vagy egy elérhetetlen, megközelíthetetlen, háttérbe vonuló, halk szavú személy, akivel nem lehet aktív közösségünk. A Szent Szellemmel való közösség egy aktív közösség. Nem egy passzív dolog, amikor nincs interakció közöttünk. Van a 2Korinthusi levél 13. fejezetében a 13-as versben ez az utolsó igevers, egy nagyon érdekes kijelentés. Itt ezt mondja Pál apostol, így köszön el a korinthusi gyülekezettől:

2Korinthus 13,13.

13. Az Úr Jézus Krisztusnak kegyelme, az Istennek szeretete és a Szent Szellem közössége mindnyájatokkal. Ámen.
„A Szent Szellem közössége mindnyájatokkal.” És amiért a keresztényeknek a sokasága nem na-gyon tudja, hogy mit jelent ez valóságosan, sőt, nagyon keveset tudnak erről a működésről, az az egyszerű tény, hogy nem ismerik a Szent Szellemet. Sok-sok év, sok-sok tanítás után is Ő az, aki a legkevésbé ismert, legkevésbé megértett, vagy félreértett, keveset tanulmányozott, az Igéből nem jól értelmezett Isten, aki sok ember, sok keresztény szemében nem azon a szinten van, nem abban a magasságban van, mint Jézus. Nem azon az isteni nívón, mint az Atya, pedig a Biblia világos és egyértelmű. Ahogy az Atya az Újszövetség Igéjében Jézust Istennek nevezi szó szerint, ugyanígy a Szent Szellemet is Istennek nevezi a Biblia az Újszövetségben. Nem három különböző Istenről van szó, hanem egy Istenről, akik oly mértékben összhangban, egységben vannak, hogy egy lényegű is-teni formát alkotnak. Nem lehet ezt szavakkal kifejezni, mert a teremtett világban nincs erre példa. Nem tudunk erre hasonlatot hozni.Nagyon gyenge kísérletek vannak erre, hogy hogyan lehetne a te-remtett világból valamilyen metaforával, vagy hasonlattal elmagyarázni az isteni hármasságot. 
Ott van például a tojás. Van a héja, van a sárgája, van a fehérje és amikor egy tojásra gondolsz, akkor nem a három különböző fő alkotóelemére gondolsz, hanem egy tojásra, mégis megvan benne a sárgája, megvan benne a fehérje és megvan a héja is. Persze furcsa, hogy egy tojáshoz hasonlítom az isteni hármasságot és nem is akarom ezt tenni, csak látjátok ennek a logikailag nem feltétlenül kibontható formáját, de ennek ellenére egyértelmű és világos, hogy a Szent Szellem Isten és a Szent Szellem Istennel való közösségre, kapcsolatra hívja fel a figyelmet a 2Korinthus 13,13-ban Pál apostol. 
Több szintje van a Róla való tudásnak. Több szintje van a Róla való megértésnek, és több szintje van a tudatlanságnak is a Szent Szellemmel kapcsolatban.A legnagyobb tudatlanság a Szent Szellemmel kapcsolatban a keresztények körében nagyon jól le van írva az Apostolok cselekedeteinek 19. fejezetében a második versben, ahol elmegy Pál apostol prédikálni az efézusi gyülekezetbe. A második verset akartam felolvasni, de olvasom az egyest is, tehát az Apostolok cselekedetei 19,1–2. vers így hangzik:

Apostolok cselekedetei 19,1–2.

1. Lőn pedig azonközben, míg Apollós Korinthusban volt, hogy Pál, eljárván a felsőbb tar-tományokat, Efézusba érkezék; és mikor némely tanítványokra talált, 

2. Monda nékik: Vajon vettetek-é Szent Szellemet, minekutána hívőkké lettetek? Azok pedig mondának néki: Hiszen még azt sem hallottuk, hogy van Szent Szellem.

Ez a belépő szint a tudatlanságba, hogy még azt sem hallottam, hogy van Szent Szellem. És kik mondták ezt? A világ? Nem! Hívők, akik Jézus Krisztusban újjászülettek. Azt sem tudták, hogy ezt eszik-e, vagy isszák, hogy ez görbe, vagy négyszögletes, hogy ez száll, vagy repül, hogy enni kell, vagy inni kell, mit kezdjünk ezzel? És akkor a Szent Szellemmel való teljességre elvezette őket Pál, és nyelveken szóltak, betöltekeztek, satöbbi. Tehát ez a kezdőszint. Úgy hiszem, hogy itt a mi kö-zösségünkben, a mi gyülekezetünkben nem kérdés, mivelhogy az Őróla való tanítás több, mint har-minc éve elég világos és egyértelmű és ez az Ige megszámlálhatatlan alkalommal elhangzott már évekkel ezelőtt, mikor a Szent Szellemről volt tanítás. 

A Szent Szellemmel kapcsolatos meg nem értés következő szintje, amikor hallunk Róla, de egy-általán nem személyes a Vele való kapcsolat. Amikor hallunk Róla tanítást, prédikációt, amikor ol-vasunk Róla a Bibliában, amikor nyelveken imádkozunk és azt hisszük, hogy „én már megér-keztem, én már megkaptam a Szent Szellem ajándékát, betöltekeztem Szent Szellemmel, nekem most már igazából minden megvan. Én már elvégeztem az iskolát, nekem erről már diplomám van, nekem most már itt ennyi és megvan a bizonyítvány róla.” De lehet úgy élni keresztényként, hogy az ember nyelveken imádkozik, sőt lehet úgy szolgálni, hogy a gyülekezetben évek óta nincs új em-ber, a közösségben nincsenek a világból megtértek, a személyes életünkben nincsenek megértések, a személyes életünkben nincs növekedés. Lehet így élni akkor is, ha az ember „betöltekezett” Szent Szellemmel, nyelveken imádkozik, sőt lehet nyelveken imádkozva élni az életet úgy, hogy sze-mélyes kapcsolat, mély ismeret nincs a Szent Szellemmel. Lehet úgy nyelveken imádkozni, láttunk ilyet, talán a saját életedben is tapasztaltál ilyet, hogy igazából gyökeres változás, hogy a Szent Szellem megváltoztasson téged és te megismerd Őt, az valójában nincs meg, csak van egy elmebeli tudás, van egy elmebeli ismeret, van egy információ, hogy milyen Ő, de a személyes kapcsolat egy másik szint. Nem elég tudni fejben, nem elég hinni, hogy az Ige igazság. 
A személyes kapcsolatnak vannak mutató jelei. Nem elég, hogy hallasz Róla, nem elég, hogy tudsz Róla, ismerned kell Őt! Nem elég prédikálni Róla, ismerned kell Őt! Nem elég olvasni Róla, ismerned kell Őt! Nem elég elolvasni Benny Hinn Jó reggelt, Szent Szellem című könyvét, ismerned kell Őt! Nem elég puffogtatni meleg levegőt az Igéről az igehelyekkel együtt, ismerned kell Őt! Ha szeretnél valamit az életedben kulcsként hallani innen a pulpitusról, egy mindenre választ adó Jolly Joker mondatot, akkor az ez: ismerd meg a Szent Szellemet személyesen! Mindenre válasz Ő ne-ked. A legfontosabb személy az életedben Ő. Ő a személyes életedben, a vállalkozásodban, a csalá-dodban, a szolgálatodban a legfontosabb személy, és a Vele való személyes ismeret. Persze ez on-nan indul, és semmiképpen nem szeretném az Ige ismeretet és az elmebeli tudást lekicsinyelni, hisz ma is erről van szó, ma is Őróla tanítok, ma is információt adok át Róla neked, de a személyes kap-csolatra te tudsz eljutni Vele. Ezt senki nem tudja helyetted megtenni, senki nem képes arra, hogy kialakítsa a kapcsolatodat Vele. 
Ehhez elég lehet napi három-négy perc. Elég lehet, amikor az ember levetkőzi a vallásos frá-zisokat, azt a vallásos, Istent megszólító, csupán érzelemmel teljes szóhasználatot és őszintén odaáll Isten elé, odaáll Jézus elé, odaáll a Szent Szellem elé és azt mondja: „Meg akarlak Téged ismerni!” És ebben az ember lehet nagyon következetes és mondhatod azt, hogy addig én föl nem állok innen, amíg nem hallok Tőled valamit, addig én nem hagyom abba a Bibliaolvasást, amíg nem szól az Ige hozzám valamit! Nem azt mondom, hogy mindenki legyen szélsőségesen fanatikus, de ha akarsz valamit, ha elég éhes vagy, akkor megelégíttetsz! Sok ember van, aki vágyakozik mindenféle do-logra, de nem kapja meg, vagy nem jön valóságba az életében, mert nem eléggé akarja. Van sok ember, aki hajlandó együtt élni a fájdalommal, mert nem fáj neki eléggé ahhoz, hogy azt mondja, nem, ennek ellenállok! Valaki hajlandó a Szent Szellemmel úgy élni az életet, mint ahogy idáig élte, de mi ne olyan emberek legyünk, akiknek elég ennyi! Van több és van mélyebb! Ő alig várja, hogy válaszoljon neked a Biblián keresztül. Ő alig várja, hogy szóljon hozzád a belső bizonyosságon ke-resztül. Ő alig várja, hogy szóljon hozzád a teremtett világon keresztül, egy tojáson keresztül, egy gyümölcsfán keresztül, vagy bármin keresztül. Ő képes rá, bármit képes használni. Ő nem az a fajta Isten, aki hagyja, hogy kiszáradjunk és éhen haljunk. Ő meg akar minket elégíteni. Jobban meg akar minket elégíteni, mint amennyire mi vágyunk Őutána, hogy meg legyünk elégítve. Ő ezt akarja! 
Amikor ezt felismered és a személyes kapcsolatodban ez egyre inkább kinyílik, akkor egyre in-kább vágyakozni fogsz arra, hogy a vallásos kliséket eldobva személyes kapcsolatod legyen Vele. Nagyon sok példát lehet hozni a teremtett világból, az emberi kapcsolataidból is arra, hogy milyen kapcsolódásaid vannak a gyermekeiddel, a házastársaddal, a szolgálótestvérekkel, a barátaiddal, a munkatársaiddal, hogyan kapcsolódsz hozzájuk, mint személyekhez. Nem túl bonyolult. A Szent Szellemmel is hasonlóképpen kell kommunikálni, beszélni, de ez az első és legfontosabb dolog, hogy felismerd, hogy Ő egy személy. Van egy mélyebb szintje a Szent Szellemmel való kapcsolatnak, ami-kor nemcsak beszélgetsz Vele, hanem engedelmeskedsz Neki. Van a Szent Szellemmel való kap-csolatnak az a szintje, amikor tapasztalod Őt, ismered Őt és túl vagy már egy-két félreértésen is, egy-két olyan dolgon, amikor nem jól értetted Őt és ez teljesen rendben van. A tanulási folyamatnak ez is a része. Nincs olyan gyermek és te sem így nőttél fel, hogy mindent tökéletesen tudtál volna elsőre, amikor annak nekifogtál. 
A Szent Szellemmel való kapcsolat is ilyen. Nem úgy működik, hogy azonnal mindent tudsz Ró-la, oda-vissza és ismered Őt, hanem fokozatosan, lépésről lépésre, mélységről mélységre egyre job-ban ismered meg Őt, ahogy az idő telik. Lehet egy jó kapcsolatod Vele a korai keresztény életedben is, de ha ezt folytatod, akkor évekkel később még mélyebb lesz a kapcsolatod és nem tudsz oda eljutni, hogy azt mondd, hogy „Hát én már nem tudok Istentől többet hallani, kapni, mert már min-dent tudok Róla!” Ő kimeríthetetlen. Kibeszélhetetlen gazdagsága van. Amikor nemcsak beszél-getünk Vele, amikor nemcsak olvassuk az Igét, hanem az Ő késztetéseire, belső vezetésére enge-delmesek is vagyunk, ezt hívja a Biblia, én úgy hiszem annak, amikor a barátainak neveztetünk. A barátság egyik előnye, hogy hozzájutsz a barátoktól olyan információhoz, amelyekhez másnak nincs hozzáférése. Lapozzunk a János evangéliumra, a 15. fejezetre, amit mindannyian ismertek. A sző-lőtős példa van ott és leginkább erről a példázatról ismerős ez a fejezet, de miután Jézus elmondja ezt a példázatot, nem fejezi be a mondandóját, mert a 13-as, 14-es versben ezt mondja:
János 15,13–15. 

13. Nincsen senkiben nagyobb szeretet annál, mintha valaki életét adja az ő barátaiért.

14. Ti az én barátaim vagytok, ha azokat cselekszitek, amiket én parancsolok néktek.
Ti az én barátaim vagytok, ha azokat cselekszitek, amiket én parancsolok néktek! Nagyon fontos itt látni, és nagyon fontos itt tudni, hogy amit itt olvasunk, ez Jézus bizonyságtétele a tanítványokról. Ez Jézus bizonyságtétele rólunk. Itt nem mi teszünk bizonyságot Jézusról, hanem Ő jelent ki va-lamit mirólunk, de fontos tudni, hogy az Úr parancsainak megtartása nem tesz minket az Ő ba-rátaivá. Itt ezt úgy kell helyesen értelmezni, hogy ha az Ő barátai vagyunk, akkor megtesszük az Ő parancsolatait, tehát ne cseréljük meg a sorrendet és ne üljünk fordítva a lóra, ne váljunk tör-vénykezővé és ne mondjuk azt, hogy mindig megteszek mindent, ezért én jogosult vagyok arra, hogy Isten a barátjának nevezzen. Tovább lépve egyébként Pál apostol azt mondja, hogy mi Isten fiai vagyunk. 
15. Nem mondalak többé titeket szolgáknak; mert a szolga nem tudja, mit cselekszik az ő ura; titeket pedig barátaimnak mondottalak; mert mindazt, amit az én Atyámtól hallottam, tudtul ad-tam néktek.
Tehát mi a barátság egyik következménye? Az, amit az Atyától hallok – mondja Jézus –, azt meg-jelentem nektek. Amit az Atyától hall Jézus, nem jelenti meg mindenkinek, hanem megjelenti a bará-tainak. Tudjuk, hogy Jézus, Atya, Szent Szellem, ők egyek. Ahogy Jézus a barátságról beszél és ezt meghatározza, az kicsit más, mint, ahogy mi a világban a barátságról gondolkozni szoktunk, mert azt mondja, hogy ti a barátaim vagytok, mert azt teszitek, amit mondok néktek. Mi lenne, ha oda-mennél valakihez, akit te barátodnak gondolsz és azt mondod neki, hogy te azért vagy a barátom, mert azt teszed, amit én mondok neked? Mi lenne? Furcsán nézne rád a barátod. 

Mert a barátság alapjában véve nem erről szokott szólni, hogy egyik a másiknak szó nélkül enge-delmeskedik, hanem van egy kölcsönösség, de a bibliai meghatározás itt az, hogy a barátaim vagy-tok, mert amit én mondok, azt ti megcselekszitek. Úgy hiszem, hogy a Szent Szellemmel való kap-csolat, a Jézussal való kapcsolat, az Atyával, az istenséggel való kapcsolatnak egy mélyebb szintje az, amikor nem csak olvassuk az Igét, nem csak hallunk Tőle, nem csak szeretjük Őt, nem csak tisz-teljük Őt, hanem megtesszük azt, amit mond. 

Itt ez a szó van és tudom, hogy az átmeneti korszak itt még az evangéliumok, nem vagyunk még benne az Újszövetségben, mert az Jézus halála után lett beiktatva. Itt azt mondja Jézus, hogy meg-cselekszitek azt, amit én parancsolok nektek. Nagyon érdekes ez. Azt hiszem, két helyen olvasunk a Bibliában arról, hogy valakit Isten a barátjának nevezett. Ábrahámról tudjuk, mint az Ószö-vetségben talán több helyen is és az Újszövetségben is így nevezi meg az Ige, hogy ő Isten barátja. Hivatkozik arra, hogy úgy beszélgettek, mint barátok. Mózessel kapcsolatban is az Újszövetségben van hivatkozás visszafelé, hogy úgy beszélgetett Isten Mózessel, mint ahogy a barát beszélget a baráttal. Ott nincs képmutatás. Egy igazi barátságban lehet őszintén megmondani, amit én gondo-lok. Az őszinte barátságban meg lehet fogalmazni az elismerést, a tiszteletet, a szeretetet. Hiszem és tudom, hogy az őszinte, egyenes, gerinces barátság arról szól, hogy meg lehet fogalmazni negatív, vagy akár kritikus gondolatokat is, mert a barátságban, ha bölcsek a benne lévők, akkor nem ellen-séget látnak ilyenkor egymásban, hanem érzik a szeretetet. A kiigazítás nem azért van, hogy tönkre tegyelek, hanem azért, hogy téged fölemeljelek. Amikor a Szent Szellemmel való barátságról beszé-lünk, akkor nem gondolom, hogy nekünk meg kellene fogalmazni kritikát Felé, tehát ez kiesett a képletből, de az Ő irántunk mutatott tisztelete, szeretete, megbecsülése, felemelése, kedvessége, bátorítása nyilvánvaló. 
Az, hogy Ő hogyan támogat minket, hogyan segít minket, hogyan vezet minket, hogyan szeret minket, az kézzelfogható, azt látjuk az Igéből, hisz Ő a vigasztaló, Ő a segítő, Ő a pártfogó, Ő az, aki tanácsol minket. Ugyanezt mi is megtehetjük Felé, hogy mi is szeretjük Őt, tiszteljük Őt és azt mond-juk, hogy most nem a telefonommal, nem a tévével foglalkozom, nem a szomszéd kutyájával foglalkozom, hanem Veled, Téged akarlak tisztelni, szeretni, megbecsülni és el akarom Neked mon-dani, hogy Veled akarok lenni! 

Azt mondod, hogy Istennek nincsen erre szüksége, hiszen Ő Isten! Valóban, Ő nem fog duz-zogva a sarokba vonulva azt mondani, hogy milyen barát vagy te? De ne felejtsük el, hogy mi Isten képére lettünk teremtve és ha nekünk jólesik a bensőséges kapcsolat és bensőséges viszony, Isten-nek ne esne jól? Amikor ez szívből jön, amikor hálaadásból jön, amikor önkéntesen jön? De-hogynem! Ő megteremtett minket olyan autonómiával, hogy mondhassuk Neki azt, hogy igen, én ezt meg akarom tenni, és mondhatjuk azt, jogunk van hozzá, hogy azt mondjuk, hogy én ezt nem akarom megtenni. Isten ezt a döntést tiszteletben tartja. De mennyire jól esik a Szent Szellemnek, amikor barátként viszonyulsz Hozzá! Amikor Ő tud tőled kérni dolgokat, mert hogy mi tudunk Tőle kérni dolgokat, ez nem kérdés. Olyan hosszú a lista, olyan sok minden van ott fölírva. Ami ott van a trón előtt, hogy ez kell, az kell, amaz kell. Ha le van írva egy papírra, annyiszor át lett már írva, hogy olyan vastag, hogy átszakította már a papírt. Isten tudja azt, hogy milyen listád van és, hogy mi mindent kértél Tőle, de amit Ő kért tőled, tőlem, tőlünk, ez a barátságnak, illetve a közösségnek az a szintje, amikor mi ezt megtesszük. Erről beszél itt Jézus, hogy én föláldozom az életemet az én barátaimért, és ti az én barátaim vagytok, amikor megcselekszitek azt, amit én kérek tőletek. Erről beszél. Fölolvasom még egyszer. 

János 15,13–15.

13. Nincsen senkiben nagyobb szeretet annál, mintha valaki életét adja az ő barátaiért.

14. Ti az én barátaim vagytok, ha azokat cselekszitek, amiket én parancsolok néktek.

15. Nem mondalak többé titeket szolgáknak; mert a szolga nem tudja, mit cselekszik az ő ura; titeket pedig barátaimnak mondottalak; mert mindazt, amit az én Atyámtól hallottam, tudtul adtam néktek.
Barátoknak van belső háttérinformációja az Atyától, Jézuson keresztül, azaz a Szent Szellemen keresztül. Ha akarsz Istentől infókat, nem pletyka szintjén, hanem megértés, kijelentés, tudás szint-jén, akkor legyél a barátja! Vannak dolgok, amiket nem osztunk meg mindenkivel. Minél közelebb van hozzánk valaki, minél inkább az egyre szűkülőbb körben felénk egyre kevesebben vannak, akik közel vannak hozzánk, annál több információt osztunk meg velük magunkról. Vannak dolgok, ami-ket te soha nem fogsz megosztani velem és ez teljesen rendjén van, mert nem vagyok a te szűk kö-rödnek a része, mert a te szűk körödnek a része a feleséged, a gyermeked, a családod, és vannak dolgok az életedből, amik nem tartoznak rám, hanem a családodra tartoznak. Ez nálam ugyanígy van! Vannak dolgok, amiket nem fog senki tudni, ismerni, csak a feleségem, senki más. Ez így rendjén van! Minél közelebb vagyunk, minél inkább benne vagyunk abban a belső körben az Atyá-val, Jézussal, a Szent Szellemmel, annál több információ jut el hozzánk. Nem a pletykáról van szó, és ez nem negatív feliratú kifejezés, hanem a közelségből fakadó kijelentés. 

Jézusnak is megvolt ez. A tanítványaik között is voltak különbségek. Volt rengeteg tanítványa, azon belül volt a hetven tanítvány, akit kiküldött, azon belül volt a tizenkét tanítvány, akit kiküldött, a tizenkettőn belül volt egy hármas kis belső kör, Péter, János és Jakab voltak a belső kör. Tehát ez nem egy rossz, gonosz dolog. Nem kell mindenkinek mindenről tudni! Nem kell mindenkinek min-dent elmondanod! Ha bölcs vagy, nem jártatod feleslegesen a szádat, főleg nem belső információkról! 

 De Isten sem osztogatja, szórja szét az igazságait ész nélkül. Őrá igaz az, amit kér tőlünk, hogy legyünk bölcsek, mert azt kéri tőlünk, hogy a kincseinket, a gyöngyeinket ne szórjuk a disznók elé! Ezt nekünk mondja, de amikor ezt Ő alkalmazza, ugyanez az igazság fennáll, bár Ő minket nem ne-vez semmiképpen sem disznónak, de zárójel bezárva. Tehát nem túl sok helyen szerepel a Bibliában az, hogy Isten valakit a barátjának nevezett volna. Ábrahámról van itt csak említés, Mózesről, és értem én, hogy a barátságnál van egy még mélyebb kapcsolódás, ez a fiúság. Amikor valaki valaki-nek a vér szerinti leszármazottja, az egy vér szerinti kapcsolódás, de úgy hiszem, hogy vannak o-lyan családok, amikor még nem is feltétlenül kell így lenni, csak ezt a példát hozom, hogy egy gye-rek nem barátja a szüleinek, hanem messzebb állnak egymástól. Bizonyos értelemben ez jól is van így. Tehát egy apa szerep az egy apa szerep legyen, ne egy barát szerep, ugyanakkor lehet ez a kapcsolat mély és lehet barátság is, értsétek ezt jól. Nincs most időm, hogy ezt kifejtsem. Tehát, ha te valakinek az édesanyja vagy, akkor viselkedj úgy, mint egy édesanya, nem pedig úgy, mint egy barát, bizonyos helyzetekben. Erről majd egyszer beszélünk. 

Tehát ez a ritka kapcsolat, hogy Isten és ember között barátság lehet, ez egy különleges dolog. Az, hogy megnyílik a teremtő Istennel egy lehetőség bármiféle kapcsolódásra, egy csodálatos dolog az, hogy még a barátai is lehetünk! Csodálatos bármilyen kapcsolat, de hogy barátok lehetünk, az túl-mutat mindenen! Ha a Szent Szellemmel kapcsolatos tanításról van szó, akkor el kell mondani azt, hogy a közösség a Szent Szellemmel akkor fejlődik barátsággá, ha nem vagyunk engedetlenek. Nem lehetséges a Szent Szellemmel kialakítani olyan mély bensőséges oda-vissza működő jó kapcsolatot, ha engedetlenek vagyunk.

 Az engedelmesség a kulcs a Szent Szellemmel való kapcsolat elmélyüléséhez. Itt nem világ-megváltó nagy kérdések azok, amikkel kapcsolatban döntést kell hozni és engedelmeskedni kell, hanem ezek sokszor apró dolgokkal indulnak, mert nem csak tanulnunk kell a Szent Szellemről, hanem meg is kell tegyük azt, amit Ő mond! Nagyon sokszor ezek végtelenül egyszerű dolgok. Nagyon egyszerű dolgok. Ennek egy nagy akadálya sokszor a saját hústestünk, a meg nem újított gondolkozásmódunk. 

Van egy csomó dolog a Bibliában, amire az Ige felszólít minket, mint erkölcsi lényeket, hogy hogyan éljük a keresztény életünket, hogy változzunk el a Jézus Krisztus hasonlóságára, hogy meg-szentelődjünk. Amikor a Szent Szellem arra bátorít és arra próbál téged noszogatni, hogy bocsáss meg valakinek, akkor tedd meg, különben engedetlen leszel és nem tudsz a következő mélységi szintre lépni. Amikor arra kér téged, hogy időt szánjál dolgokra, amikor arra kér, hogy segítsél vala-kinek valamiben, hogy támogass valakit valamiben, támogass egy ügyet, amikor arra kér, hogy hagyj el bizonyos barátokat, kapcsolódásokat vágjál le magadról, akkor az a kérdés, hogy enge-delmesek vagyunk-e? Amikor kér valamiféle szolgálatra, engedelmesek vagyunk-e, vagy nem? Ami-kor arra kér, és ez egy kulcs dolog, hogy alázd meg magad, akkor engedelmesek vagyunk, vagy nem? Amikor arra kér, hogy hagyd abba a kicsapongó életet és a züllést, vagy az ivást és kezdj el inkább szolgálni, akkor hajlandóak vagy-e engedelmeskedni Neki?

 Sokszor azért nem teszünk meg dolgokat, mert kimagyarázzuk magunkat, mert a Szent Szellem közlése felénk nem feltétlenül olyan egyértelmű, mint, amit most a fizikai füleddel hallasz az én fi-zikai számból, mert Ő nem ilyen hangon vezet. Ő leginkább a belső bizonyosságon keresztül vezet. A Szent Szellem tanítások későbbi alkalmaiban fogok erről beszélni, remélhetőleg jó sokat. Most jó sokáig ez a tervem, hogy Őróla lesz szó. Tehát kibeszéljük magunkat az engedetlenségben, kibe-széljük magunkat, néha okoskodunk, néha kompenzálunk, mert nem akarunk megtenni dolgokat, mert kényelmetlen. Mert azt gondoljuk, hogy ha a Szent Szellem vezet minket, az mindig olyan dolog lehet, ami számomra kényelmes, ami nem megerőltető, ami a számomra nem jelenti a kom-fortzónából való kilépést, pedig nagyon sokszor a Szent Szellem kérése az, hogy olyasmi dolgot te-gyél, ami a számodra egy áldozat. 
Odaadni valakinek a jó cipődet, ha van mellette még huszonkettő a polcon, vagy a szekrényben, részedről ez nem olyan nagy áldozat. A testednek, az egódnak igen, de ezek az áldozathozatalok, amiket megteszünk, mert ugye Ő mutatta be az igazi áldozatot és a mi áldozatunk Felé egy viszont engedelmesség lehet, ezek képesek minket mélyebbre, beljebbre vinni a Vele való kapcsolatban és, ha az apró kis dolgokat nem tesszük meg, akkor ne álmodozzunk nagy-nagy világmegváltó fejlő-désről, szolgálatról, akármikről! 
Sokszor mondják az emberek, hogy ezt akarom tenni, azt akarom tenni, ilyen tervem van, olyan álmom van, és látnak valamit, amit Isten megmutatott nekik, hogy a jövőben mit fognak végezni és azt gondolják, hogy innen oda lehet ugrani, de nem lehet innen nyolc méterrel előbbre ugrani egy helyből. Végig kell menni dolgokon. Azt kell használnod és abban kell engedelmesnek lenned és azt kell megtenned, amiben most vagy. Ha szeretnél egy ezerfős gyülekezet pásztora lenni, akkor legyél hűséges azon az öt emberen, aki most rendelkezésre áll. Ha szeretnél nagy vállalkozást építeni, akkor légy tisztességes és becsületes és adófizető azzal a bevétellel és azzal a körülménnyel, ami most van és járd végig a lépcsőfokot, járd végig a szamárlétrát, mindenféle elnevezése van ennek. Járd végig! Az engedelmesség próbája az, hogy a következő szintre tudsz-e lépni, vagy nem.
 Nagyon sokan nem akarnak ott engedelmeskedni, ahol most vannak, hanem ott akarnak enge-delmeskedni, ahova menni szeretnének, ahol majd lenni szeretnének évekkel később, de ez nem így működik. Ott kell engedelmeskedni abban, amiben vagy. Hűséges is csak azon tudsz lenni, ami most van, ami rendelkezésre áll. Ami nincs, azon nem tudsz hűséges lenni. Azzal az idővel bánjál jól, ami most rendelkezésre áll. Azzal a pénzzel gazdálkodj helyesen és jól, ami most rendelkezésre áll. Azt oszd be jól, amivel most rendelkezel és abból adjál, ami most van, nem abból, amit szeretnél, hogy majd legyen, vagy ami nincs. 

Amikor a Szent Szellem pénzügyekkel kapcsolatban szól hozzád, az nem azért van, mert azt sze-retné, hogy egyre rosszabbul éljél anyagilag, hanem pont az ellenkezőjét szeretné. Ellenkezőjét a-karja és próbál rávezetni arra, hogy hitben járjál és bizony lesz olyan, amikor kér, hogy valakit, valamit, vagy valamilyen ügyet támogassál. Vagy lehet, hogy azt kéri a Szent Szellem, hogy most már értsd meg harminc év keresztényélet után, hogy a tizedfizetés egy bibliai alapelv. Az Újszö-vetségben is, nem csak a törvény alatt. Nem kötelező, de ha a Szent Szellem azt kéri tőled, hogy le-gyél bőkezű adakozó, akkor az ennek való engedelmesség képessé tesz téged arra, hogy elmé-lyüljön vele a barátságod. Az engedetlenség, ha kimagyarázod. Nem adok, inkább imádkozom egy órával többet. Inkább minden vasárnap ott vagyok a gyülekezetben, csak ne kelljen belenyúlnom olyan mélyen a pénztárcámba. Vagy fordítva is igaz, mondjuk imádságra hív az Úr húsz percre minden nap, vagy tíz percre, vagy fél órára. Nekem három perc bőven elég, inkább adakozok töb-bet, csak ne kelljen azt megtennem. Nem feltétlenül zajlik ez le az ember fejében, de így kompen-zálunk dolgokat sokszor a Szent Szellem vezetésében és a vele való kapcsolatban és azt gondoljuk, hogy ez így jó, ez így rendben van. De Isten nem kérte tőled azt, hogy imádkozzál két órát. Ő azt mondta, hogy nyúlj mélyebben a zsebedbe. Vagy Isten nem kérte tőled azt, hogy azt a pénzösszeget vedd le a bankszámládról és adakozd be a gyülekezetnek. Nem azt kérte tőled a Szent Szellem, ha-nem azt kérte, hogy menj oda valakihez, öleld meg és mondd neki, hogy én nagyra becsüllek és szeretlek téged! Tehát ne akarjuk a Szent Szellemmel való kapcsolatunkat saját fejből kiokoskodni, mert ez a rá való koncentrálás, fókuszálás segít minket, hogy elmélyüljünk. Ha a figyelmünket el-tereljük és kimagyarázzuk, akkor engedetlenek vagyunk. 

Sokszor van az, hogy az emberek nagyon büszkék, nagyon fel vannak fuvalkodva, hogy ők Isten Szellemét követik és kérsz tőlük egy olyat, hogy két széket rakjál arrébb, de ő arrébb rak ötöt, vagy arrébb rak csak egyet. Se többet, sem kevesebbet nem kell tenni, mint amit a Szent Szellem kér, vagy mond nekünk, mert ha kevesebbet teszek, akkor engedetlen vagyok. Ha kétszer annyit teszek, azzal is könnyen engedetlenségbe kerülhetek. A Szent Szellem arra kér, hogy vegyél részt havonta három evangelizációs alkalmon, de te elmész nyolcra. Ez engedetlenség lehet. Isten látja a te szíve-det, mindenki szívét, mert nem erre kért Ő, de ha csak egyre mész el, mert neked mindenféle kifo-gásod van, neked pénzbe kerül a vonaljegy a BKV-n és mindenféle magyarázatod van rá, akkor ez a barátság nem fog elmélyülni. 

Van olyan, hogy közösségünk van Vele és hallunk Tőle és olvassuk a Bibliát és imádjuk és szív-ből szeretjük Őt, de egy másik szint, egy másik mélység az, amikor meg is tesszük azt, amit kér és mond nekünk. Ez egy magasabb szint. Van a Bibliában példa nem egy erre, ott van például Saul. Azt mondta neki az Úr Sámuelen keresztül, hogy pusztítsd el az amálekitákat! Állatostól, ökröstől, férjestől, asszonyostól, gyerekestől, mindenestől kiirtani őket! Erre jön a próféta és hallja a bá-ránybégetést, a juhokat, mert Saul kompenzált, hogy, de hát én engedelmes voltam, ezeket az álla-tokat Istennek áldozom fel! Mi rosszat tettem ezzel? Istennek adom oda! De Isten nem ezt kérte Sa-ultól és itt hangzik el az a bibliai, Isten szívéből fakadó alapelv, hogy jobb az engedelmesség, mint az áldozat, a véres áldozat. Az engedetlenség olyan Isten előtt, mint a szennyes ruha. 

Sokan vágyakoznak, szeretnék az Istennel való személyes kapcsolatot. Vágyakoznak Őutána. Az engedelmességszintünk hol van? Ez a kérdés. Ennek nem egy nyomásnak kell felettünk lennie, nem törvénykező rossz érzésekkel minket eltöltenie, mert egyikünk sem mondhatja el, hogy hiba nélkül, tökéletes engedelmességben élte az életét idáig. Bár így lenne, vagy bár úgy lenne, hogy nagyon magas szinten ebben jártunk volna! Sokszor engedelmeskedtünk értelemszerűen, de volt, hogy nem. Ő ugyanúgy szeret minket, ugyanúgy akar minket, ugyanúgy belénk fektette a bizalmát, ugyanúgy akar minket vezetni tovább, de ettől az egy dologtól függ a Szent Szellemmel való nagyon mély és bensőséges kapcsolat, hogy engedelmeskedünk neki, vagy nem. Ez ajtót és utat nyit a mélyebb kap-csolat felé. Egy nagyobb változás felé nyitja meg az ajtót. Nagyobb és mélyebb változásra, hogy egyre jobban elváltozzunk felé. 

Már látom, hogy nem tudom befejezni a mai alkalmat, de legalább lesz a következő alkalomra is muníció. Azonban van még itt egy pár gondolat. Akartam nektek példát hozni az 1Mózes 24-ből, de ez majd a következő alkalommal lesz. 

Ahhoz, hogy mély kapcsolatot tudjunk kialakítani a Szent Szellemmel, legalább két-három-négy dolognak ott kell lennie az elménkben, a szívünkben és erre összpontosítanunk kell. Tehát tudnunk kell azt, hogy Ő jelen van. Ez olyan hétköznapi kijelentésnek tűnik, olyan sokszor hallott dolognak, de Ő nemcsak a gyülekezeti dicsőítésben van jelen, nemcsak a prédikációban van jelen, hanem jelen van, amikor otthon vagy, lát és hall és tud rólad mindent akkor, amikor eszel, amikor iskolába mész, amikor beindítod az autót, amikor a munkában vagy. Neki nincsenek határai. Mindenhol jelen van és szeretne befolyást gyakorolni rád és szeretne növekedést adni neked mindenben és mindenkor. 

A személyes kapcsolat Vele nagyon jó, amikor van időd, kézzelfogható, elkülönített időd arra, hogy semmi mással ne foglalkozz, csak bibliaolvasással, imádsággal, Vele való beszélgetéssel. Bemész a szobádba és magadra zárod az ajtót, vagy bemész a fürdőszobába, vagy a kamrába, vagy a padlásra, vagy kimész a vízpartra, vagy az erdőbe, és ez nagyon jó, de vannak élethelyzetek, amikor erre így nincs lehetőség, mert nagyon elfoglalt vagy és nem feltétlenül azért vagy elfoglalt, mert te így akartad, hanem azért, mert Ő maga tett elfoglalttá téged. Ebben az időben is meg kell találnod a lehetőséget arra, hogy elkülöníts magadnak csendes időt, de akkor, amikor nem nagyon van lehe-tőséged erre, mert például szültél egy gyermeket, az a gyermek a nap huszonnégy órájában fel-ügyeletet kíván részedről. Ott aztán van minden, van befelé menő információ a gyerekben, meg kifelé jövő információ a gyerekből, alul-fölül mindenhogyan és ordít és álmos vagy és fáradt vagy, és arra sincs időd, hogy megfésülködj és ki vagy merülve. 
Akkor is tudhatod, hogy a Szent Szellem jelen van és te megszólíthatod Őt. Még a felkorbácsolt érzelmeidben is megszólíthatod Őt. Még a legmélyebb, katasztrofális lelkiállapotodban is szólhatsz hozzá. Neki nincsenek határai és úgy vagyunk megteremtve, hogy reagáljunk Istenre. Érezhetjük Őt a testünkben, a lelkünkben, az érzelmeinkben és tudatosan gondolhatunk rá. Tudatosan gondol-kozhatunk róla, és tudhatjuk, hogy Ő jelen van és dönthetünk úgy, hogy Őrá gondolunk. Akkor is, amikor kattognak a számítógépen a billentyűk, akkor is, amikor másra kell koncentrálni, mert egy prezentációt kell tartanod egy munkahelyi megbeszélésen, vagy éppen ülsz az iskolában és figyelni kell a tanárra, vagy ott ülsz a székeden és hallgatsz engem, vagy az éppen aktuális prédikátort, ak-kor is tudhatod, hogy most is, ebben a pillanatban is megszólíthatod Őt. Akár mondhatod azt, hogy Uram, nem értem Attilát, Szent Szellem, segíts nekem, hogy értsem, amiről beszél, mert nekem ez kínai. Magadban megfogalmazhatod ezt. Azt is mondhatod, hogy fejezzem már be, mert dél van és éhes vagyok, de én arra bátorítalak téged, hogy tartsál ki még egy pár percet. Tartsál ki még egy kicsit! Ő bennünk lakik és nem feltétlenül kell élmények útján találkoznunk vele, hanem hit által szólítjuk Őt meg és ezért nem is kell élmények után futkosnunk, mert Ő bennünk él. Ő benned él. Ez az egyik legalapvetőbb dolog a Vele való kapcsolódásra. 

A másik, amit mindenképpen el akarok mondani, hogy tisztelned kell Őt! Tisztelned kell Őt! Nagyon szomorúan látom, hallom időnként, tapasztalom, hogy embereknek elképzelésük sincs ar-ról, hogyan kell Istent tisztelni. Benne van a nevében, hogy Ő szent és ez nem azt jelenti, hogy egy merev, rugalmatlan, vallásoskodó, vagy ostorral csapkodó, kemény valaki és kockán kell viselkedni és állni, és úgy kell viselkedni mindig, mint a hadseregben. Nem, egyáltalán nem erről van szó, hanem például arról, hogy a tisztelet egyik legjobb kifejeződése az, hogy engedelmeskedünk Neki. Az, hogy tiszteljük Őt, amikor dicsőítés van, közös dicsőítés és Őrá figyelünk. Tehát tisztelet az, amikor figyelünk arra, hogy Ő mit kér tőlünk. Tiszteljük Őt, és vajon barátjának érez-e Ő minket a személyes kapcsolatban? Otthon érzi-e magát bennünk, benned? Otthon van-e bennünk? Igazán jól érzi-e ott magát, vagy csak úgy érzi magát, mint a mesében, hogy be van oda zárva és alig várja, hogy kijöhessen. Nem jól érzi magát, szűkösen van.

De a Szent Szellem nem így érzi magát bennünk, ugye? Vajon mennyire komfortos neki ben-nünk élni, velünk együtt létezni? Vagy mennyire szomorodik meg amiatt, hogy nem figyelünk rá? Az a légkör, amelyet a hozzáállásunkkal, a tetteinkkel, a gondolatainkkal teremtünk, az tiszteli Őt, vagy inkább megszomorítja? Én úgy hiszem, hogy az engedelmesség örömet okoz neki. Az enge-delmesség az Ő szeretetnyelve. Minden embernek megvan az a nyelv, amin szeret hallani. Amin szereti azt, ha kifejezik, hogy megbecsüléssel és tisztelettel és szeretettel vannak felé. Valaki az a-jándékot szereti, valaki az ölelést szereti, valaki a kedves szavakat, valaki a közös időtöltést szereti. Én úgy hiszem, hogy a Szent Szellemnek a legfőbb szeretetnyelve az, hogy engedelmeskedünk ne-ki. Ez Isten szeretetnyelve. Ettől érzi azt, hogy mi szeretjük Őt. Ettől érzi magát boldognak, hogy mi szeretjük Őt, hogy engedelmeskedünk Neki. Lehet, hogy nem azért kellene imádkozni, hogy é-rezzük az Isten jelenlétét, hanem azért, hogy Ő érezze a miénket. Mi lenne, ha a közösségünk Vele nem rólunk szólna, hanem Őróla? 

Mit változtatnánk az életünkön? Vagy mit változtatnál te az életeden, ha fizikailag jelen lenne az életedben Isten? Akár a testben, mint Jézus. Ott lenne az autódban, ott lenne a konyhádban, ott lenne a hálószobádban, ott lenne a munkahelyeden. Mindig ott lenne fizikailag veled, jelen lenne. Hogy viselkednél? Milyen szavakat engednél ki a szádon? Milyen gondolatokat engednél meg, amikor tudod, hogy ott van és ott áll melletted egy Szent Isten? Érdekes kérdés ez. A Szent Szellem így van ott jelen benned. 

Ennek a tudata segít nekünk abban, hogy tiszteljük Őt és segít nekünk abban, hogy hogyan éljük az életünket. Ő nem csak jelen van, hanem értünk és miattunk van jelen. Ez egy nagyon fontos do-log! Nem azért, hogy kiskirályként uralkodjon felettünk, hanem értünk van itt. Értünk van bennünk. Érted van benned. Érted? Teérted van benned a Szent Szellem. Nem úgy vesz körbe minket, mint ahogy a környezet körbevesz, hanem aktívan részt akar venni a velünk való közösségben. Ha ben-ned él, akkor te magad hordozod az Ő dicsőségét. Erről majd legközelebb beszélek. A Szent Szel-lem olyan, mintha Ő lenne Isten kincstárnoka. Ő hordozza Isten dicsőségét. Ő hordozza Isten erejét. Isten dicsősége benned él és Ő nem egy távoli, elvont fogalom, hanem egy valóságos személy az életünkben, aki vágyik arra, hogy azt mondhassa nekünk, úgy a szíve teljességéből, hogy Te az én barátom vagy. Ámen! Dicsőség Istennek! Álljatok fel, kérlek benneteket.

 Mennyei Atyánk, odaszántuk magunkat neked az Igéd hallására. Köszönjük Neked, hogy nem csak hallgathatjuk, hanem szólhatjuk is az Igédet, mely a mi szívünkhöz szól. Köszönjük, Szent Szel-lem, a jelenlétedet az életünkben. Köszönjük azt, hogy Te mindig Jézusra mutatsz, Őt dicsőíted. Te alázatos vagy, Te vagy az alázat Szelleme. Nem magadat propagálod, hanem mindig az Úr Jézust. Nem magadra irányítod a figyelmet, hanem mindig Jézusra. Köszönjük ezt Neked! Kívánjuk a Veled való mélyebb kapcsolatot, a Veled való közösséget, a Veled való barátságot. Taníts minket erre! Ké-rünk Téged, hogy légy a segítségünk ebben. Éhezzük azt, hogy Veled mélyebb kapcsolatban legyünk, hogy megláthassuk mindazokat, amiket Te elterveztél, amiket eddig elrejtettél előttünk. Köszönjük neked! Ámen!

*A függőleges vonallal jelzett igeversek más fordításból származnak.

A felhasznált bibliai versek a King James kiadás számozását követik.

Draga Istenem!

.- K6sz6nom, hogy elkiildted a Te egyetlen
Fiadat, Jézust! K6sz6ném, Jézus, hogy ©~
kifizetted helyettem a biin arat! Hiszem, %

hogy Te vagy az Isten Fia, hogy meghaltal *
a biineim miatt, és feltamadtal, hogy
— én igaz lehessek az Isten el6tt! Kérlek,
koltézz a szivembe, legyél az én Uram,
Megvaltom és testem-lelkem Gyogyitoja!

_ En 6rommel elfogadom ezt az ajandékot,

és koszonom Neked az 6rok életemet!
Amen!

